Foto: Index, 123rf



MUŠKARAC s virovitičkog područja, star 58 godina, prijavljen je za prijevaru jer je ozljede zadobivene tijekom poljoprivrednih radova lažno prikazao kao ranjavanje u Domovinskom ratu.

Temeljem statusa ratnog vojnog invalida od države je izvukao je više od 1.3 milijuna kuna.

Prijevara je trajala 20 godina, još od 1996., kada je osumnjičeni Uredu za obranu podnio zahtjev za priznavanje statusa ratnog vojnog invalida. U zahtjevu je naveo da je ozljedu zadobio 1991. godine, kao pripadnik HV-a.

Tekst se nastavlja ispod oglasa

Priznat mu je status Hrvatskog ratnog vojnog invalida iz Domovinskog rata s pravom na invalidninu, posebni dodatak, jednokratnu novčanu pomoć, osiguranje MO i prava na invalidsku mirovinu, javlja PU virovitičko-podravska.